ddrg/super_eurlex huggingface dataset:
KOMMISSIONENS BESLUTNING af 31. oktober 1997 om ændring for Islands vedkommende af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF (EØS-relevant tekst) (97/752/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel 1, i direktiv 89/662/EØF og, for så vidt angår patogener, i direktiv 90/425/EØF (1), senest ændret ved direktiv 96/90/EF (2), særlig artikel 10, og

ud fra følgende betragtninger:

Indførsel af fiskemel fra Island er nu omfattet af bestemmelserne i bilag I til aftalen om Det Europæiske Økonomiske Samarbejdsområde, og alle beslutninger om dette spørgsmål, der stammer fra tiden før denne aftale, bør derfor ophæves;

i denne forbindelse er det nødvendigt at ændre Kommissionens beslutning 94/278/EF (3), navnlig ved at fjerne Island fra listen i bilaget til denne beslutning, del II, punkt B;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget, del II, litra B, til beslutning 94/278/EF udgår linjen »(IS) Island«.

Artikel 2

Denne beslutning er rettet til medlemsstaterne.

Udfærdiget i Bruxelles, den 31. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 62 af 15. 3. 1993, s. 49.

(2) EFT L 13 af 16. 1. 1997, s. 24.

(3) EFT L 120 af 11. 5. 1994, s. 44.
KOMMISSIONENS BESLUTNING af 27. oktober 1997 om sammenlignende fællesskabsprøver på og -analyser af formerings- og plantemateriale af visse frugtplantearter efter artikel 20, stk. 2, i Rådets direktiv 92/34/EØF (97/748/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion (1), senest udsat ved beslutning 97/110/EF (2), særlig artikel 20, stk. 2, og

ud fra følgende betragtninger:

Ifølge dette direktiv skal der i medlemsstaterne udføres sammenlignende prøver på og analyser af prøver for at efterprøve, om formeringsmateriale og frugtplanter af de deri opførte slægter og arter opfylder direktivets krav og betingelser;

med henblik herpå er det, især i de tidlige stadier af direktivets gennemførelse, nødvendigt at sikre, at de prøver, der indgår i prøverne og analyserne, er tilstrækkeligt repræsentative for de forskellige produktionssteder i hele EF, i det mindste for visse udvalgte afgrøders vedkommende;

der bør derfor udføres sammenlignende fællesskabsprøver på og -analyser af formeringsmateriale og plantemateriale af jordbær (Fragaria) i 1997/98;

alle medlemsstaterne bør deltage i de sammenlignende fællesskabsprøver og -analyser, for så vidt som der normalt opformeres eller afsættes jordbærplanter på deres område, for at sikre, at de rette konklusioner kan drages heraf;

disse sammenlignende forsøg og analyser vil i første række blive anvendt til at samordne de tekniske metoder til undersøgelse af formerings- og plantemateriale af disse arter;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité for Formeringsmateriale og Planter af Frugtslægter og -arter -

VEDTAGET FØLGENDE BESLUTNING:

Artikel 1

1. Der udføres sammenlignende fællesskabsprøver på og -analyser af formerings- og plantemateriale af jordbær (Fragaria) i 1997/98.

2. Alle medlemsstaterne deltager i de sammenlignende fællesskabsprøver og -analyser, for så vidt som der normalt opformeres eller afsættes jordbærplanter på deres område.

Artikel 2

Den nærmere ordning for udførelsen af de sammenlignende fællesskabsprøver og -analyser og bedømmelsen af resultaterne heraf tilrettelægges i Den Stående Komité for Formeringsmateriale og Planter af Frugtslægter og -arter.

Artikel 3

Denne beslutning er rettet til medlemsstaterne.

Udfærdiget i Bruxelles, den 27. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 157 af 10. 6. 1992, s. 10.

(2) EFT L 39 af 8. 2. 1997, s. 22.
RÅDETS AFGØRELSE af 6. oktober 1997 om indgåelse af bilaterale aftaler mellem Fællesskabet og Cypern om Cyperns deltagelse i fællesskabsprogrammer inden for områderne uddannelse, erhvervsuddannelse og ungdomsanliggender (97/739/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 126 og 127 i forbindelse med artikel 228, stk. 2 og 3, første punktum,

under henvisning til forslag fra Kommissionen (1), og

ud fra følgende betragtninger:

Med resolutionen fra Associeringsrådet EU/Cypern af 12. juni 1995 er der fastlagt en række elementer i en førtiltrædelsesstrategi, hvori indgår Cyperns deltagelse i fællesskabsprogrammer;

i medfør af Rådets afgørelse 94/819/EF (2), Europa-Parlamentets og Rådets afgørelse nr. 818/95/EF (3) og Europa-Parlamentets og Rådets afgørelse nr. 819/95/EF (4) har Fællesskabet udført et handlingsprogram for gennemførelse af en erhvervsuddannelsespolitik i Det Europæiske Fællesskab, i det følgende benævnt »Leonardo da Vinci«, vedtaget tredje fase af »Ungdom for Europa«-programmet og indført Fællesskabets handlingsprogram »SOCRATES«;

i ovennævnte afgørelser er det fastlagt i henholdsvis artikel 9, stk. 2, artikel 7, stk. 4, og artikel 7, stk. 3, at alle tre programmer skal stå åbne for Cyperns deltagelse;

Kommissionen har på Fællesskabets vegne forhandlet sig frem til tre aftaler, der giver Cypern mulighed for at deltage i disse programmer;

disse aftaler bør godkendes -

TRUFFET FØLGENDE AFGØRELSE:

Artikel 1

De tre aftaler mellem Det Europæiske Fællesskab og Republikken Cypern om Republikken Cyperns deltagelse i programmerne Leonardo da Vinci, Ungdom for Europa og SOCRATES godkendes herved på Fællesskabets vegne.

Teksten til aftalerne er knyttet til denne afgørelse.

Artikel 2

Kommissionen repræsenterer Fællesskabet i Den Blandede Komité, der er nedsat efter aftalernes artikel 7.

Artikel 3

Formanden for Rådet giver på Fællesskabets vegne notifikation, der er omhandlet i aftalernes artikel 14.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 6. oktober 1997.

På Rådets vegne

J. POOS

Formand

(1) EFT C 267 af 3. 9. 1997, s. 45.

(2) EFT L 340 af 29. 12. 1994, s. 8.

(3) EFT L 87 af 20. 4. 1995, s. 1.

(4) EFT L 87 af 20. 4. 1995, s. 10.
22.11.97r~DA~1 DeEuropæiskeFællesskabersTidende L321/43
KOMMISSIONEN
KOMMISSIONENS BESLUTNING
af18.november1997
omsuspensionafopkøbafsmøriallemedlemsstater
(97/785/EF)
Sverige,NordirlandogStorbritannien ;bestemmelserne
om,ihvilkemedlemsstaternævntesuspensiongælder,må
derforændres;
deidennebeslutningfastsatteforanstaltninger eriover­
ensstemmelsemedudtalelsefraForvaltningskomitéen for
MælkogMejeriprodukter —KOMMISSIONEN FORDEEUROPÆISKE
FÆLLESSKABER HAR—
underhenvisningtiltraktatenomoprettelseafDet
EuropæiskeFællesskab,
underhenvisningtilRådetsforordning(EØF)nr.804/68
af27.juni1968omdenfællesmarkedsordning formælk
ogmejeriprodukter ('),senestændretvedforordning(EF)
nr.1587/96(2),særligartikel7a,stk.1,førsteafsnit,ogstk.
3,og
udfrafølgendebetragtninger :
IRådetsforordning(EØF)nr.777/87(3),senestændret
vedaktenvedrørendeØstrigs,FinlandsogSverigestiltræ­
delse,erdetfastlagt,underhvilkeomstændigheder opkøb
afsmørogskummetmælkspulver kansuspenderesog
sidengenindføres ,oghvilkealternativeforanstaltninger ,
derkantræffesitilfældeafsuspension;
vedKommissionens forordning (EØF)nr.1547/87(4),
senestændretvedforordning(EF)nr.1802/95(*),erder
fastsatkriterierforopkøbafsmørvedlicitationog
suspensionafopkøbienmedlemsstateller,forsåvidt
angårDetForenedeKongerigeogForbundsrepublikken
Tyskland,ietområde;
Kommissionens beslutning97/76O/EF(6)foreskriver
suspensionafdenævnteopkøbivissemedlemsstater ;
ifølgeoplysningerne ommarkedspriserne erdenbetin­
gelse,dererfastsatiartikel1,stk.3,iforordning(EØF)
nr.1547/87,forøjeblikketopfyldtiBelgien,Danmark,
Tyskland,Grækenland ,Spanien,Frankrig,Irland,Italien,
Luxembourg ,Nederlandene ,Østrig,Portugal,Finland,VEDTAGET FØLGENDE BESLUTNING :
Artikel1
Deopkøbafsmørvedlicitation,dererfastsatiartikel1,
stk.3,iforordning(EØF)nr.777/87,suspenderes i
Belgien,Danmark,Tyskland,Grækenland ,Spanien,
Frankrig,Irland,Italien,Luxembourg ,Nederlandene ,
Østrig,Portugal,Finland,Sverige,NordirlandogStorbri­
tannien.
Artikel2
Beslutning97/760/EFophæves.
Artikel3
Dennebeslutningerrettettilmedlemsstaterne .
Udfærdiget iBruxelles,den18.november1997.
PåKommissionens vegne
FranzFISCHLER
MedlemafKommissionen
(')EFTL148af28.6.1968,s.13.
(2)EFTL206af16.8.1996,s.21.
(3)EFTL78af20.3.1987,s.10.
(<)EFTL144af4.6.1987,s.12.
OEFTL174af26.7.1995,s.27.
(«)EFTL310af13.11.1997,s.26.
KOMMISSIONENS AFGØRELSE af 4. november 1997 om udnævnelse af medlemmerne af Udvalget af Arbejdstilsynschefer (EØS-relevant tekst) (97/756/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til Kommissionens afgørelse 95/319/EF af 12. juli 1995 om oprettelse af et udvalg af arbejdstilsynschefer (1), særlig artikel 5, og

ud fra følgende betragtninger:

Udvalgets medlemmer udnævnes af Kommissionen efter forslag fra medlemsstaterne i overensstemmelse med artikel 5, stk. 2, i ovennævnte afgørelse;

udvalget består i overensstemmelse med artikel 5, stk. 1, i ovennævnte afgørelse af to repræsentanter for hver medlemsstat;

udvalgsmedlemmernes mandat har i overensstemmelse med artikel 5, stk. 3, i ovennævnte afgørelse en varighed på tre år -

TRUFFET FØLGENDE AFGØRELSE:

Eneste artikel

De personer, hvis navn er indeholdt i bilaget til denne afgørelse, udnævnes til medlemmer af Udvalget af Arbejdstilsynschefer for et tidsrum på tre år at regne fra 1. januar 1998.

Udfærdiget i Bruxelles, den 4. november 1997.

På Kommissionens vegne

Pádraig FLYNN

Medlem af Kommissionen

(1) EFT L 188 af 9. 8. 1995, s. 11.

BILAG

BELGIEN

Marc Heselmans

Jan de Vil

DANMARK

Jens Andersen

Jens Jensen

TYSKLAND

Rainer Opfermann

Gerd Albracht

GRÆKENLAND

Areti Kafetzopoulou

Mattina Pissimissi

SPANIEN

Francisco Javier Minondo

Rafael Martínez de la Gándara

FRANKRIG

François Brun

Roxan Capmartin

IRLAND

Michael Henry

Patrick Furey

ITALIEN

Filomena Manocchio

Mariano Martone

LUXEMBOURG

Paul Weber

Robert Huberty

NEDERLANDENE

Paul Huijzendveld

Hiddo Wessels

ØSTRIG

Eva-Elisabeth Szymanski

Gertrud Breindl

PORTUGAL

Inácio Mota da Silva

Manuel Joaquim Ferreira Maduro Roxo

FINLAND

Mikko Hurmalainen

Jukka Kallio

SVERIGE

(ubesat)

Bertil Remaeus

DET FORENEDE KONGERIGE

David Eves

Adrian Ellis
KOMMISSIONENS BESLUTNING af 4. november 1997 om suspension af opkøb af smør i visse medlemsstater (Kun de spanske, danske, tyske, græske, engelske, franske, italienske, nederlandske, finske og svenske udgaver er autentiske) (97/760/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 7a, stk. 1, første afsnit, og stk. 3, og

ud fra følgende betragtninger:

I Rådets forordning (EØF) nr. 777/87 (3), senest ændret ved akten vedrørende Østrigs, Finlands og Sveriges tiltrædelse, er det fastlagt, under hvilke omstændigheder opkøb af smør og skummetmælkspulver kan suspenderes og siden genindføres, og hvilke alternative foranstaltninger, der kan træffes i tilfælde af suspension;

ved Kommissionens forordning (EØF) nr. 1547/87 (4), senest ændret ved forordning (EF) nr. 1802/95 (5), er der fastsat kriterier for opkøb af smør ved licitation og suspension af opkøb i en medlemsstat eller, for så vidt angår Det Forenede Kongerige og Forbundsrepublikken Tyskland, i et område;

Kommissionens beslutning 97/596/EF (6) foreskriver suspension af de nævnte opkøb i visse medlemsstater; ifølge oplysningerne om markedspriserne er den betingelse, der er fastsat i artikel 1, stk. 3, i forordning (EØF) nr. 1547/87, for øjeblikket opfyldt i Belgien, Danmark, Tyskland, Grækenland, Spanien, Frankrig, Irland, Italien, Luxembourg, Nederlandene, Østrig, Finland, Sverige, Nordirland og Storbritannien; bestemmelserne om, i hvilke medlemsstater nævnte suspension gælder, må derfor ændres;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

VEDTAGET FØLGENDE BESLUTNING:

Artikel 1

De opkøb af smør ved licitation, der er fastsat i artikel 1, stk. 3, i forordning (EØF) nr. 777/87, suspenderes i Belgien, Danmark, Tyskland, Grækenland, Spanien, Frankrig, Irland, Italien, Luxembourg, Nederlandene, Østrig, Finland, Sverige, Nordirland og Storbritannien.

Artikel 2

Beslutning 97/596/EF ophæves.

Artikel 3

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Storhertugdømmet Luxembourg, Kongeriget Nederlandene, Republikken Østrig, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 4. november 1997.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 78 af 20. 3. 1987, s. 10.

(4) EFT L 144 af 4. 6. 1987, s. 12.

(5) EFT L 174 af 26. 7. 1995, s. 27.

(6) EFT L 239 af 30. 8. 1997, s. 58.
KOMMISSIONENS BESLUTNING af 31. oktober 1997 om ændring af beslutning 97/778/EF om en liste over grænsekontrolsteder, der er godkendt til at føre veterinærkontrol med produkter og dyr fra tredjelande, og om nærmere regler for den kontrol, som Kommissionens veterinærsagkyndige skal føre (EØS-relevant tekst) (97/779/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved Rådets direktiv 96/43/EF (2), særlig artikel 9, stk. 4,

under henvisning til Rådets direktiv 91/496/EØF af 15. juli 1991 om fastsættelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (3), senest ændret ved Rådets direktiv 96/43/EF, særlig artikel 6, stk. 4, og

ud fra følgende betragtninger:

Kommissionens beslutning 97/778/EØF (4) giver en liste over grænsekontrolsteder, der er godkendt til at føre veterinærkontrol med levende dyr og animalske produkter fra tredjelande;

på anmodning af de kompetente belgiske myndigheder er grænsekontrolstedet Charleroi blevet inspiceret af Kommissionens tjenestegrene, og på grundlag af resultaterne af denne inspektion kan bilaget til beslutning 97/778/EF ændres, således at grænsekontrolstedet Charleroi optages i dette bilag;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 97/778/EF tilføjes følgende linje i den del, der vedrører Belgien:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 31. oktober 1997.

På Kommissionens vegne

Franz FISCHLER

Medlem af Kommissionen

(1) EFT L 373 af 31. 12. 1990, s. 1.

(2) EFT L 162 af 1. 7. 1996, s. 1.

(3) EFT L 268 af 24. 9. 1991, s. 56.

(4) Se side 15 i denne Tidende.
RÅDETS AFGØRELSE af 22. april 1997 om indgåelse af en aftale om telekommunikationsindkøb og en aftale i form af et memorandum om private teleoperatørers indkøb mellem Det Europæiske Fællesskab og Republikken Korea (97/784/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Aftalen om telekommunikationsindkøb og aftalen i form af et memorandum om private teleoperatørers indkøb mellem Det Europæiske Fællesskab og Republikken Korea bør godkendes;

indgåelsen af aftalen om telekommunikationsindkøb og aftalen i form af et memorandum bør ske med hjemmel i traktatens artikel 113, da aftalerne kun finder anvendelse på varer og tjenesteydelser, der knytter sig til købet af disse varer;

Rådet bør bemyndige Kommissionen til i samråd med et særligt udvalg, der nedsættes af Rådet, at godkende ændringer på Fællesskabets vegne af bilag I til aftalen om telekommunikationsindkøb; en sådan bemyndigelse vil dog være begrænset til ændringer som følge af anvendelsen af proceduren i artikel 8 i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (1) -

TRUFFET FØLGENDE AFGØRELSE:

Artikel 1

Aftalen om telekommunikationsindkøb og aftalen i form af et memorandum om private teleoperatørers indkøb mellem Det Europæiske Fællesskab og Republikken Korea godkendes på Fællesskabets vegne.

Teksten til aftalen og til memorandummet er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen og memorandummet med bindende virkning for Fællesskabet.

Artikel 3

Kommissionen bemyndiges til på Fællesskabets vegne at godkende ændringer af bilag I til aftalen om telekommunikationsindkøb.

Kommissionen bistås i denne opgave af et særligt udvalg, der nedsættes af Rådet.

Den bemyndigelse, der er omtalt i første stykke, gælder kun ændringer, der vil blive nødvendige, hvis procedurerne i artikel 8 i Rådets direktiv 93/38/EØF bringes i anvendelse.

Udfærdiget i Luxembourg, den 22. april 1997.

På Rådets vegne

J. VAN AARTSEN

Formand

(1) EFT L 199 af 9. 8. 1993, s. 84. Direktivet er senest ændret ved tiltrædelsesakten af 1994.
RÅDETS AFGØRELSE af 17. november 1997 om beskikkelse af et medlem af Regionsudvalget (97/786/EF)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 198 A,

under henvisning til Rådets afgørelse af 26. januar 1994 (1) og 23. januar 1995 (2) om beskikkelse af medlemmerne af og suppleanterne til Regionsudvalget,

i betragtning af at en plads som suppleant til ovennævnte udvalg er blevet ledig, efter at Carlos Yáñez-Barnuevo García er trådt tilbage, hvilket Rådet blev underrettet om den 4. november 1997,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Ana Gómez Gómez beskikkes som suppleant til Regionsudvalget som efterfølger for Carlos Yáñez-Barnuevo García for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 17. november 1997.

På Rådets vegne

J.-C. JUNCKER

Formand

(1) EFT L 31 af 4. 2. 1994, s. 29.

(2) EFT L 25 af 2. 2. 1995, s. 20.
RÅDETS AFGØRELSE af 10. november 1997 om indgåelse af samarbejdsaftalen mellem Det Europæiske Fællesskab og Den Demokratiske Folkerepublik Laos (97/810/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen, (1)

under henvisning til udtalelse fra Europa-Parlamentet (2), og

ud fra følgende betragtninger:

I medfør af artikel 130 U i traktaten skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, en harmonisk og gradvis integration af dem i verdensøkonomien og bekæmpelse af fattigdommen i disse lande;

Fællesskabet bør med henblik på virkeliggørelsen af sine mål for forbindelserne med tredjelande godkende samarbejdsaftalen mellem Det Europæiske Fællesskab og Den Demokratiske Folkerepublik Laos -

TRUFFET FØLGENDE AFGØRELSE:

Artikel 1

Samarbejdsaftalen mellem Det Europæiske Fællesskab og Den Demokratiske Folkerepublik Laos godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i aftalens artikel 21 (3).

Artikel 3

Kommissionen, som bistås af repræsentanter for medlemsstaterne, repræsenterer Fællesskabet i Det Blandede Udvalg, der er nedsat ved aftalens artikel 14.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 10. november 1997.

På Rådets vegne

J. POOS

Formand

(1) EFT C 109 af 8. 4. 1997, s. 8.

(2) EFT C 325 af 27. 10. 1997.

(3) Se side 15 i denne Tidende.
KOMMISSIONENS BESLUTNING af 26. november 1997 om ændring af beslutning 96/4/EF om godkendelse af metoder til klassificering af svinekroppe i Østrig (Kun den tyske udgave er autentisk) (97/813/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og

ud fra følgende betragtninger:

Ved Kommissionens beslutning 96/4/EF (3) blev der indført en klassificeringsmetode gældende for Østrig indtil den 31. december 1997;

den østrigske regering har anmodet Kommissionen om tilladelse til som led i den nuværende klassificeringsmetode pr. 1. januar 1998 at anvende en ny formel til beregning af slagtekroppes indhold af magert kød og indsendt de oplysninger, der kræves efter artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (4), senest ændret ved forordning (EF) nr. 3127/94 (5); anmodningen er blevet gennemgået, og det kan fastslås, at betingelserne for at tillade, at den nye formel anvendes, er opfyldt;

samtidig kan undtagelsen i artikel 3 med hensyn til standardpræsentationsformen for svinekroppe fjernes;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I beslutning 96/4/EF foretages der følgende ændringer:

1) Artikel 3 udgår.

2) Artikel 4, andet stykke, udgår.

3) Artikel 4 bliver artikel 3.

4) Bilaget affattes som angivet i bilaget til nærværende beslutning.

Artikel 2

Denne beslutning er rettet til Republikken Østrig.

Den anvendes fra den 1. januar 1998.

Udfærdiget i Bruxelles, den 26. november 1997.

På Kommissionens vegne

Franz FISCHLER

Medlem af Kommissionen

(1) EFT L 301 af 20. 11. 1984, s. 1.

(2) EFT L 320 af 22. 12. 1993, s. 5.

(3) EFT L 1 af 3. 1. 1996, s. 9.

(4) EFT L 285 af 25. 10. 1985, s. 39.

(5) EFT L 330 af 21. 12. 1994, s. 34.

BILAG

ZWEI-PUNKTE-MESSVERFAHREN (ZP)

1. Til klassificering af svinekroppe anvendes metoden »Zwei-Punkte-Meßverfahren (ZP)«.

2. Indholdet af magert kød i slagtekroppen beregnes efter følgende formel:

^y=49,123-0,55983×a+0,22096×b

hvor:

^y = beregnet indhold af magert kød i svinekroppen

a = det synlige spæklags tykkelse (inklusive svær) i kroppens flækningslinje i mm på det tyndeste sted over lændemusklen (Musculus glutaeus medius)

b = den synlige lændemuskels tykkelse i kroppens flækningslinje i mm, som korteste afstand mellem den forreste (craniale) del af lændemusklen og den øverste (dorsale) del af rygmarvskanalen.

Formlen gælder for slagtekroppe på mellem 70 og 130 kg.